ai4bharat/Pralekha huggingface dataset:
প্রধানমন্ত্রীরদপ্তর
এথেন্সে ভারতীয় বংশোদ্ভূতদের সঙ্গে প্রধানমন্ত্রীর মতবিনিময়
নতুন দিল্লি ২৫ শে অগাষ্ট, ২০২৩
প্রধানমন্ত্রী শ্রী নরেন্দ্র মোদী এথেন্সে ২৫ অগাষ্ট এথেন্স সংরক্ষণাগারে ভারতীয় বংশোদ্ভূতদের উদ্দেশে ভাষণ দিয়েছেন।
প্রধানমন্ত্রী তাঁর ভাষণে ভারত বর্তমানে যে অভূতপূর্ব রূপান্তরের মধ্যে দিয়ে চলেছে এবং বিভিন্ন ক্ষেত্রে যে অগ্রগতি ঘটছে তার ওপর জোর দেন। চন্দ্রযানের লক্ষ্য সফল হওয়ারও ভূয়সী প্রশংসা করেন তিনি।
প্রধানমন্ত্রী ভারত-গ্রীস বহুমুখী সম্পর্ককে এগিয়ে নিয়ে যেতে ভারতীয় বংশোদ্ভূতদের অবদানের ওপর আলোকপাত করেন। ভারতের অগ্রগতির পথে তাঁদেরও শরিক হওয়ার আহ্বান জানান তিনি।
AC / AB /SG
(
প্রতিরক্ষামন্ত্রক
পঞ্চম স্করপিয়ান ডুবো জাহাজ 'ভগির'-এর প্রথম সামুদ্রিক অভিযান
নতুন দিল্লি, ২ ফেব্রুয়ারি, ২০২২
ভারতীয় নৌবাহিনীর কালভারী শ্রেণীভুক্ত প্রজেক্ট ৭৫, ইয়ার্ড ১১৮৭৯-এর পঞ্চম ডুবো জাহাজ পয়লা ফেব্রুয়ারি সমুদ্রে পরীক্ষামূলক যাত্রা শুরু করেছে। ২০২০ সালের নভেম্বরে মাজাগন ডক শিপবিল্ডার্স লিমিটেডের  কানহোজি আংরে ওয়েট বেসিন থেকে ডুবো জাহাজটি চালু করা হয়। নৌবাহিনীতে অন্তর্ভুক্তির পর এই ডুবো জাহাজটি'র নাম দেওয়া হবে 'ভাগির'।
কোভিড মহামারী সত্ত্বেও, এমডিএল ২০২১ সালে প্রজেক্ট-৭৫ এর আওতাধীন দুটি ডুবো জাহাজ সরবরাহ করেছে এবং পঞ্চম ডুবো জাহাজটি সমুদ্রে পরীক্ষামূলক যাত্রা শুরু করেছে,যা এক গুরুত্বপূর্ণ মাইলফলক।
সমুদ্রে এখন এই ডুবো জাহাজটির সমস্ত ব্যবস্থাপনা নিবিড় পরীক্ষার করা হবে।এই পরীক্ষা শেষ হওয়ার পরে, ডুবো জাহাজটিকে চলতি বছরে ভারতীয় নৌবাহিনীর হাতে তুলে দেওয়ার কথা রয়েছে।
CG/SS
(Visitor Counter : 120
প্রধানমন্ত্রীরদপ্তর
প্রধানমন্ত্রী ‘এক্সাম ওয়ারিয়র’-এর সর্বশেষ সংস্করণটি ঘোষণা করেছেন
প্রধানমন্ত্রী বলেছেন, আমাদের সকলের কিশোর-কিশোরীদের সাহায্য করতে হবে, কারণ তারা পরীক্ষায় বসতে চলেছে
নতুনদিল্লি, ২৯শে মার্চ, ২০২১
প্রধানমন্ত্রী শ্রী নরেন্দ্র মোদী এক্সাম ওয়য়ারিয়রের সর্বশেষ সংস্করণটি ঘোষণা করে সন্তোষ প্রকাশ করেছেন।
তিনি বলেছেন, এক্সাম ওয়য়ারিয়রের নতুন সংস্করণটি ছাত্রছাত্রী, শিক্ষক শিক্ষিকা , অভিভাবক, অভিভাবিকাদের পাওয়া মূল্যবান মতামতের মাধ্যমে সমৃদ্ধ হয়েছে।
নতুন সংযোজিত অংশটি অভিভাবক, অভিভাবিকা, শিক্ষক, শিক্ষিকাদের মধ্যে উৎসাহের সঞ্চার ঘটাবে।
শ্রী মোদী বলেছেন, “আমাদের সকলের কিশোর-কিশোরীদের সাহায্য করতে হবে, কারণ তারা পরীক্ষায় বসতে চলেছে!“
একগুচ্ছ ট্যুইট বার্তায় প্রধানমন্ত্রী বলেছেন, “ পরীক্ষার মরশুম শুরু হতে চলেছে। #ExamWarriorsএর সর্বশেষ সংস্করণটি প্রকাশ করে আমার ভালো লাগছে।
এই বইতে নতুন নতুন মন্ত্র ও আকর্ষণীয় কর্মকাণ্ডের কথা বলা আছে। পরীক্ষার আগে চাপমুক্ত থাকার প্রয়োজনীয়তাও এই বইয়ে উল্লেখ করা হয়েছে।
পরীক্ষার প্রস্তুতিকে কিভাবে আকর্ষণীয় করা যায়?
বাড়িতে প্রস্তুতির সময় আমরা কি মজাদার কিছু করতে পারি?
এর একটা সমাধান আছে...... এই বিষয়ে যাবতীয় তথ্য পাবেন NaMo অ্যাপের #ExamWarriors মডিউলে।
ছাত্র ছাত্রী ও অভিভাবক অভিভাবিকাদের জন্য এখানে অনেক মতবিনিময় করার সুযোগ রয়েছে।
#ExamWarriors-এর নতুন সংস্করণটি ছাত্রছাত্রী, শিক্ষক শিক্ষিকা , অভিভাবক, অভিভাবিকাদের পাওয়া মূল্যবান মতামতের মাধ্যমে সমৃদ্ধ হয়েছে।
নতুন সংযোজিত অংশটি অভিভাবক, অভিভাবিকা, শিক্ষক, শিক্ষিকাদের মধ্যে উৎসাহের সঞ্চার ঘটাবে।
আমাদের সকলের কিশোর-কিশোরীদের সাহায্য করতে হবে, কারণ তারা পরীক্ষায় বসতে চলেছে!“
প্রধানমন্ত্রীরদপ্তর
প্রাক্তন প্রধানমন্ত্রী ইন্দিরা গান্ধীর জন্মবার্ষিকীতে প্রধানমন্ত্রীর শ্রদ্ধার্পণ
নয়াদিল্লি, ১৯ নভেম্বর, ২০১৯
প্রাক্তন প্রধানমন্ত্রী ইন্দিরা গান্ধীর জন্মবার্ষিকীতে শ্রদ্ধার্পণ করেছেন প্রধানমন্ত্রী শ্রী নরেন্দ্র মোদী।
এক বার্তায় প্রধানমন্ত্রী বলেছেন, “প্রাক্তন প্রধানমন্ত্রী ইন্দিরা গান্ধীজীর জন্মবার্ষিকীতে আমি শ্রদ্ধা জানাই”।
SSS/SB
(Visitor Counter : 67
প্রধানমন্ত্রীরদপ্তর
প্রধানমন্ত্রী মন্ত্রের আকর্ষণীয় ভান্ডার এবং পরীক্ষা পে চর্চা নিয়ে বিভিন্ন কাজকর্ম সকলের সঙ্গে শেয়ার করেছেন
নয়াদিল্লি, ১২ জানুয়ারি, ২০২৩
প্রধানমন্ত্রী শ্রী নরেন্দ্র মোদী পরীক্ষার উদ্বেগ কমাতে সহায়ক হবে এমন আকর্ষণীয় মন্ত্র ভান্ডার এবং কাজকর্ম সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেন, “বর্তমান পরীক্ষার মরশুমে #ExamWarriors-রা তাদের পরীক্ষার প্রস্তুতি নিয়ে ব্যস্ত। তাদের পরীক্ষাজনিত উদ্বেগ কমাতে একটি আকর্ষণীয় কাজকর্ম সকলের সঙ্গে ভাগ করে নিচ্ছি। একবার দেখুন ….”
PG/PM/SB
(
প্রতিরক্ষামন্ত্রক
ভারত - অস্ট্রেলিয়া সামুদ্রিক নজরদারি তথা অনুসন্ধান বিমানের  সমন্বয়মূলক অভিযান
নতুন দিল্লি, ১২ এপ্রিল, ২০২২
ভারতীয় নৌবাহিনীর একটি পি-৮আই সামুদ্রিক নজরদারি তথা অনুসন্ধানমূলক বিমান অস্ট্রেলিয়ার ডারউইনে পৌঁছেছে।
ভারতীয় নৌবাহিনীর এই বিমান ও তার চালকরা ডারউইনে এক সমন্বয়মূলক অভিযানে অংশগ্রহণ করবেন। এই অভিযানে ভারতীয় নৌবাহিনীর সামুদ্রিক নজরদারি স্কোয়াড্রন অ্যালবাট্রসের একটি দল অস্ট্রেলিয়ার বিমান বাহিনীর ৯২ শাখার সঙ্গে অংশ নেবে। দুই দেশের পি৮ বিমানগুলি ডুবোজাহাজ বিধ্বংসী ও ভূমি থেকে নজরদারি মহড়ায় যৌথ ভাবে অংশগ্রহণ করবে। এর ফলে দুই দেশের বাহিনীর মধ্যে সামুদ্রিক নজরদারিতে সচেতনতা আরও বাড়বে।
সাম্প্রতিক সময়ে দ্বিপাক্ষিক ও বহুপাক্ষিক মহড়ার মাধ্যমে দুই দেশের মধ্যে পারস্পরিক সহযোগিতা বৃদ্ধি পেয়েছে। এমনকি, এই মহড়াগুলিতে পারস্পরিক অভিযান পরিচালনার ক্ষেত্রে দক্ষতা ও বন্ধুত্বের সম্পর্ক নিবিড় হয়েছে। উল্লেখ করা যেতে পারে, পি৮ বিমান এর আগে মালাবার এবং অসইনডেক্স মহড়ায় অংশ গ্রহণ করেছিল।
ইন্দোনেশিয়া ও উত্তর অস্ট্রেলিয়ার মধ্যে যে জলসীমানা রয়েছে তা দুই দেশের কাছেই পারস্পরিক স্বার্থবাহী। প্রকৃত পক্ষে এই জলসীমানা ভারত মহাসাগরীয় অঞ্চলের প্রবেশদ্বার। ভারত - প্রশান্ত মহাসাগরীয় অঞ্চলে অবাধ ও উন্মুক্ত যাতায়াত তথা এই অঞ্চলে আইনের শাসন ভিত্তিক ব্যবস্থা গড়ে তুলতে ভারত ও অস্ট্রেলিয়া দুই দেশের কাছেই অভিন্ন কৌশলগত স্বার্থ রয়েছে।
CG/BD/AS/
(Visitor Counter : 99
পরিবেশওঅরণ্যমন্ত্রক
বনসৃজনের জন্য রাজ্যগুলিতে কেন্দ্রের পক্ষ থেকে ৪৭,৪৩৬ কোটি টাকা প্রদান
নয়াদিল্লি, ২৯ অগাস্ট, ২০১৯
দেশে বনসৃজনের প্রসারে এবং সবুজায়নের লক্ষ্যে কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর আজ নতুন দিল্লিতে এক অনুষ্ঠানে বিভিন্ন রাজ্যকে ‘কম্পেনসেটরি অ্যাফরেস্টেশন ফান্ড ম্যানেজমেন্ট অ্যান্ড প্ল্যানিং অথরিটি’ -র মাধ্যমে ৪৭,৪৩৬ কোটি টাকা প্রদান করেন। রাজ্য বনমন্ত্রী ও বন কর্তৃপক্ষগুলির সঙ্গে দিল্লিতে এক বৈঠকে শ্রী জাভড়েকর বলেন, অরণ্য খাতে রাজ্যগুলির জন্য বাজেট বরাদ্দ অন্য কাজে ব্যবহার করা যাবে না এবং যে তহবিল আজ বরাদ্দ করা হচ্ছে তা রাজ্য বাজেটের অতিরিক্ত। অরণ্য অঞ্চলের পরিধি বাড়াতে এই অর্থ খরচ করা হবে বলেই তিনি আশা প্রকাশ করেন। তিনি জানান, দেশে বন ও বৃক্ষ আচ্ছাদিত অঞ্চলের পরিমাণ বাড়লে ২০৩০ সাল নাগাদ আড়াই-তিন বিলিয়ন টনের সমতুল কার্বন ডাইঅক্সাইড শুষে নেওয়া সম্ভব হবে। শ্রী জাভড়েকর স্পষ্ট জানান, ক্যাম্পা তহবিলের মাধ্যমে প্রদেয় অর্থ বেতন, ভ্রমণ ভাতা, চিকিৎসা খরচ বা অন্যান্য খাতে ব্যয় করা যাবে না।
অরণ্য অঞ্চলের স্বাস্থ্য সুরক্ষায় ও মানোন্নয়নে সরকারের বিভিন্ন প্রচেষ্টার কথা উল্লেখ করে মন্ত্রী জানান, ঐ তহবিলের আওতায় প্রদেয় অর্থ, ক্ষয়প্রাপ্ত বনাঞ্চলে পুনরায় বনসৃজন, অরণ্যের মধ্য দিয়ে প্রবাহিত নদী বা খালের সংস্কার, বন্যপ্রাণ সুরক্ষা, প্রকৃতির পুনরুজ্জীবন, দাবানল প্রতিরোধ, বন্যপ্রাণী বাসস্থানের উন্নয়ন, জীববৈচিত্র্যের সংরক্ষণ ও সুরক্ষা, অরণ্য সংক্রান্ত গবেষণার মতো কাজে সদ্ব্যবহার করা যাবে। ২০০৯ সালে সুপ্রিম কোর্ট রাজ্য ও কেন্দ্রশাসিত অঞ্চলগুলিতে বনসৃজনমূলক কাজকর্ম পরিচালনার জন্য প্রতি বছর ১ কোটি টাকা দেওয়ার অনুমতি দেয়। মন্ত্রী আরও জানান, কেন্দ্রের এই তহবিল গ্রহণের জন্য এখনও পর্যন্ত এখনও পর্যন্ত ২৭টি রাজ্য ও কেন্দ্রশাসিত অঞ্চল অ্যাকাউন্ট চালু করেছে। অনুষ্ঠানে বিভাগীয় প্রতিমন্ত্রী শ্রী বাবুল সুপ্রিয় উপস্থিত ছিলেন।
SSS/BD/DM
(Visitor Counter : 244
প্রধানমন্ত্রীরদপ্তর
কেন্দ্রীয় বিদ্যুৎ মন্ত্রী বলেছেন, যেসব শিল্পী বা কারিগর হাত এবং যন্ত্রের সাহায্যে কাজ করেন তাঁদের মানোন্নয়নের কথা ভেবেছেন আমাদের প্রধানমন্ত্রী: কেন্দ্রীয় বিদ্যুৎ মন্ত্রী
কলকাতা, ১৭ সেপ্টেম্বর, ২০২৩
কেন্দ্রীয় বিদ্যুৎমন্ত্রী শ্রী আর কে সিং আজ কলকাতায় বলেছেন, কেন্দ্রীয় সরকার দেশের প্রতিটি বাড়িতে বিদ্যুৎ সংযোগের ব্যবস্থা করেছে। দেশের স্বাধীনতার ৭০ বছর পরেও ২ কোটি ৯০ লক্ষ বাড়ি বিদ্যুৎ বিহীন ছিল। বর্তমান কেন্দ্রীয় সরকার সেই বাড়িগুলিতে বিদ্যুতের সংযোগ পৌঁছে দিয়েছে। এছাড়াও, প্রতিটি বাড়িতে নলবাহিত পানীয় জলের সংযোগের ব্যবস্থা করছে এই সরকার। অর্থাৎ, এই সরকার দেশের প্রতিটি দরিদ্র মানুষের কথা ভাবনা চিন্তা করে। আর তারই অঙ্গ হিসেবে প্রধানমন্ত্রী শ্রী নরেন্দ্র মোদী দেশের হস্তশিল্পীদের ক্ষমতায়নের জন্য উদ্যোগী হয়েছেন। প্রথাগত শিল্পী ও কারিগরদের জন্য বিশ্বকর্মা পুজোর দিন নতুন দিল্লির দ্বারকার যশোভূমিতে প্রধানমন্ত্রী, ‘পিএম বিশ্বকর্মা’ যোজনার সূচনা করেছেন।প্রসঙ্গত,দিল্লিতে প্রধানমন্ত্রী আজ বেশ কিছু বিশিষ্ট হস্তশিল্পীদের হাতে পিএম বিশ্বকর্মা শংসাপত্র তুলে দিয়েছেন। হস্তশিল্পীদের জন্য আজ শুরু হওয়া এই প্রকল্পটির বাজেট বরাদ্দ করা হয়েছে ১৩ হাজার কোটি টাকা।
এই প্রকল্পে কাঠের কাজের শিল্পী, নৌকা প্রস্তুতকারক, অস্ত্র প্রস্তুতকারক, কামার, হাতুড়ি ও ছোটোখাটো সরঞ্জাম নির্মাতা, তালা নির্মাতা, স্বর্ণকার, মৃৎশিল্পী, ভাস্কর, প্রস্তরশিল্পী, জুতোর কারিগর, রাজমিস্ত্রী, ঝুড়ি/মাদুর/ঝাঁটা নির্মাতা, পুতুল ও খেলনা নির্মাতা , কেশশিল্পী, মালাকার, রজক, পোষাক প্রস্তুতকারক এবং মাছ ধরার জাল নির্মাতারা উপকৃত হবেন।
মন্ত্রী জানান, অতীতেও এইসব মানুষরা সংশ্লিষ্ট কাজের সঙ্গে যুক্ত ছিলেন। এঁরা মূলত সমাজের পিছিয়ে পড়া শ্রেণীভুক্ত। প্রধানমন্ত্রী বরাবরই প্রথাগত শিল্পে নিয়োজিত ব্যক্তিদের পাশে দাঁড়াতে চেয়েছেন। সেই ভাবনারই প্রতিফলন আজকের এই উদ্যোগ। এই প্রকল্পে দক্ষতার মূল্যায়ন, মূল প্রশিক্ষণ এবং উন্নত প্রশিক্ষণের ব্যবস্থা করা হবে। প্রশিক্ষণের সময় প্রশিক্ষিতদের দৈনিক ৫০০ টাকা সহায়ক ভাতা দেওয়া হবে। এছাড়াও প্রশিক্ষিত ব্যক্তিদের বিভিন্ন সরঞ্জাম কেনার জন্য সর্বোচ্চ ১৫ হাজার টাকা আর্থিক সহায়তা দেওয়া হবে। সুবিধাভোগীদের ১৮ মাসের মেয়াদে ১ লক্ষ টাকার ঋণের ব্যবস্থাও থাকছে। এই ঋণ পরিশোধ করলে দ্বিতীয় কিস্তিতে তাঁরা ৩০ মাসের মেয়াদে আরও ২ লক্ষ টাকা ঋণ পাবেন। অর্থাৎ প্রশিক্ষিতদের মোট ৩ লক্ষ টাকা ঋণ দেওয়ার সংস্থান থাকছে। এই ঋণের জন্য ৫ শতাংশ হাতে সুদ দিতে হবে। প্রকল্পের মাধ্যমে সংশ্লিষ্ট পেশার ব্যক্তিদের ক্ষমতায়ন হবে, ফলস্বরূপ ভারত আরও শক্তিশালী হয়ে উঠবে। ইতিমধ্যেই ভারত বিশ্বের পঞ্চম বৃহত্তম অর্থনীতি হিসেবে আত্মপ্রকাশ করেছে। ২০২৮ সালের মধ্যে দেশ তৃতীয় শক্তিশালী অর্থনীতি হিসেবে আত্মপ্রকাশ করবে বলে ধারণা করা হচ্ছে। মন্ত্রী এও জানান, কেন্দ্রীয় সরকার হস্তশিল্পীদের সবধরণের সহায়তার জন্য প্রস্তুত।
SSS/CB /SKD/
(Visitor Counter : 11
ক্রেতা, খাদ্যএবংগণবন্টনমন্ত্রক
কেন্দ্র ২০২২-এর ৩০ জুন পর্যন্ত সোয়া মিলকে অত্যাবশ্যকীয় পণ্য ঘোষণা করেছে
১৯৫৫-র অত্যাবশ্যকীয় পণ্য আইনের সংশ্লিষ্ট ধারায় সংশোধন করা হয়েছে
কেন্দ্রের এই সিদ্ধান্ত বাজারে সোয়া মিলের যোগান ও বিক্রয় আরও মসৃণ করবে
নয়াদিল্লি, ২৪ ডিসেম্বর, ২০২১
দেশীয় বাজারে সোয়া মিলের দাম কমানোর লক্ষ্যে সরকার অত্যাবশ্যকীয় পণ্য আইনের আওতায় সোয়া মিলকে ২০২২-এর ৩০ জুন পর্যন্ত অত্যাবশ্যক সামগ্রী হিসেবে ঘোষণা করেছে। সেজন্য ১৯৫৫-র অত্যাবশ্যক পণ্য আইনের সংশ্লিষ্ট ধারায় সংশোধন করা হয়েছে। কেন্দ্রীয় সরকার এক গুরুত্বপূর্ণ নির্দেশ জারি করে বলেছে, ১৯৫৫-র অত্যাবশ্যকীয় পণ্যসামগ্রী আইনের ক্রমিক সংখ্যা ৮-এর পর সংশ্লিষ্ট ধারা বা শিডিউলে ক্রমিক সংখ্যা ৯ হিসেবে সোয়া মিলকে অত্যাবশ্যকীয় পণ্যসামগ্রী হিসেবে অন্তর্ভুক্ত করা হবে।
সোয়া মিলের উৎপাদন ও বন্টন নিয়ন্ত্রণে এই সিদ্ধান্ত কেন্দ্রীয় সরকারের পাশাপাশি সমস্ত রাজ্য ও কেন্দ্রশাসিত অঞ্চলগুলিকে সোয়া মিলের যোগান ও বাজারে বিক্রি নিয়ন্ত্রণে আরও ক্ষমতা দেবে। এমনকি, আইনগত দিক থেকে এই পদক্ষেপের ফলে বাজারে অসাধু পন্থা বন্ধ করা যাবে এবং পোল্ট্রি ফার্ম ও গবাদি পশুখাদ্য উৎপাদকদের জন্য সোয়া মিলের যোগান বাড়বে।
CG/BD/DM/
(Visitor Counter : 89
স্বাস্থ্যওপরিবারকল্যাণমন্ত্রক
বিশ্বে প্রতি ১০ লক্ষ জনসংখ্যায় ভারতে মৃত্যু হার সর্বনিম্ন
দেশে গত ১৪ দিনে মৃত্যুর সংখ্যা ১,১০০-র কম
২২ রাজ্য / কেন্দ্রশাসিত অঞ্চলে প্রতি ১০ লক্ষ জনসংখ্যায় মৃত্যু হার জাতীয় গড়ের তুলনায় কম
নয়াদিল্লি, ১৬ অক্টোবর, ২০২০
প্রতি ১০ লক্ষ জনসংখ্যায় ভারতে সর্বনিম্ন মৃত্যু হারের প্রবণতা অব্যাহত থেকে আজ এই সংখ্যা দাঁড়িয়েছে ৮১। গত ২ অক্টোবর থেকে নিয়মিতভাবে দেশে প্রতি ১০ লক্ষ জনসংখ্যায় ১,১০০-র কম মৃত্যু হয়েছে। লাগাতার মৃত্যু হার নিম্নমুখী হওয়ার দরুণ ২২টি রাজ্য / কেন্দ্রশাসিত অঞ্চলে প্রতি ১০ লক্ষ জনসংখ্যায় মৃত্যু হার জাতীয় গড়ের তুলনায় কম।
দেশে মৃত্যু হার নিম্নমুখী হওয়ার পাশাপাশি, বর্তমানে এই হার পৌঁছেছে ১.৫২ শতাংশে, যা গত ২২ মার্চ থেকে সর্বনিম্ন।
করোনা সংক্রমণ প্রতিরোধ ও মোকাবিলার অঙ্গ হিসেবে কেন্দ্রীয় সরকার কেবল সংক্রমণ প্রতিরোধ করাই নয়, সেইসঙ্গে মৃত্যু হার কমিয়ে মানুষের জীবনরক্ষার ওপরও অগ্রাধিকার দিয়ে আসছে। কেন্দ্রীয় সরকারের পাশাপাশি, রাজ্য ও কেন্দ্রশাসিত অঞ্চলগুলির সম্মিলিত প্রয়াসের দরুণ দেশে স্বাস্থ্য পরিকাঠামো ব্যবস্থা মজবুত হয়েছে। বর্তমানে দেশে স্বতন্ত্র কোভিড হাসপাতালের সংখ্যা ২০,২১২। কেন্দ্রীয় সরকার কোভিড-১৯ চিকিৎসার ক্ষেত্রে আদর্শ পরিচর্যা নীতি-নির্দেশিকা জারি করেছে।
আইসিইউ-তে থাকা সঙ্কটাপন্ন রোগীদের চিকিৎসা পরিষেবা ক্ষেত্রে চিকিৎসকদের আরও সুদক্ষ করে তুলতে নতুন দিল্লির এইমস প্রতিষ্ঠানের পক্ষ থেকে ই-আইসিইউ কর্মসূচি শুরু করা হয়েছে। দ্বিসাপ্তাহিক এই কর্মসূচিতে প্রতি মঙ্গল ও শুক্রবার ভিডিও কনসালটেশন সভার মাধ্যমে নতুন দিল্লির এইমস-এর চিকিৎসকরা রাজ্যস্তরীয় হাসপাতালগুলিতে আইসিইউ-এর দায়িত্বে থাকা চিকিৎসকদের প্রয়োজনীয় পরামর্শ দিচ্ছেন এবং অভিজ্ঞতা বিনিময় করছেন। ই-আইসিইউ কর্মসূচি গত ৮ জুলাই থেকে চালু রয়েছে।
আজ পর্যন্ত ৩৪টি রাজ্য / কেন্দ্রশাসিত অঞ্চলের ৩৩৪টি চিকিৎসা প্রতিষ্ঠানকে সামিল করে এ ধরনের ২৩টি ভিডিও পরামর্শ অনুষ্ঠান পরিচালিত হয়েছে। দেশে নতুন করে করোনায় আক্রান্তের তুলনায় অধিক সংখ্যায় সুস্থতার ধারা অব্যাহত রেখে গত ২৪ ঘন্টায় ৭০,৩৩৮ জন আরোগ্য লাভ করেছেন। অন্যদিকে, নতুন করে আক্রান্ত হয়েছেন ৬৩,৩৭১ জন। দেশে এখনও পর্যন্ত সুস্থ হয়েছেন ৬৪ লক্ষ ৫৩ হাজার ৭৭৯ জন। এর ফলে, সুস্থতার সংখ্যা এবং সুস্পষ্টভাবে আক্রান্তের সংখ্যার তুলনায় ফারাক বেড়ে হয়েছে ৫৬ লক্ষ ৪৯ হাজার ২৫১। সুস্পষ্টভাবে আক্রান্তের সংখ্যার তুলনায় সুস্থতার সংখ্যা বর্তমানে আটগুণ বেশি।
দেশে সুস্পষ্টভাবে আক্রান্তের সংখ্যা নিরন্তর কমছে। বর্তমানে মোট আক্রান্তের সংখ্যার তুলনায় সুস্পষ্টভাবে আক্রান্তের সংখ্যা ১০.৯২ শতাংশ বা ৮ লক্ষ ৪ হাজার ৫২৮। অধিক সংখ্যায় আরোগ্য লাভের ফলে জাতীয় স্তরে সুস্থতার হার বেড়ে হয়েছে ৮৭.৫৬ শতাংশ।
১০টি রাজ্য / কেন্দ্রশাসিত অঞ্চল থেকে সদ্য আরোগ্য লাভকারীদের ৭৮ শতাংশই রয়েছেন। একদিনেই সর্বাধিক ১৩ হাজারের বেশি রোগী আরোগ্য লাভ করেছেন কেবল মহারাষ্ট্র থেকেই।
১০টি রাজ্য / কেন্দ্রশাসিত অঞ্চল থেকে নতুন করে আক্রান্তদের ৭৯ শতাংশই রয়েছেন। সংখ্যার বিচারে সর্বাধিক ১০ হাজারের বেশি নতুন করে আক্রান্তের খবর মিলেছে মহারাষ্ট্র থেকে। কর্ণাটক থেকে আক্রান্ত হয়েছেন ৮ হাজারের বেশি। দেশে গত ২৪ ঘন্টায় করোনাজনিত কারণে আরও ৮৯৫ জনের মৃত্যু হয়েছে। এঁদের মধ্যে প্রায় ৮২ শতাংশের মৃত্যু হয়েছে ১০টি রাজ্য ও কেন্দ্রশাসিত অঞ্চল থেকে। এই রাজ্যগুলির মধ্যে পশ্চিমবঙ্গও রয়েছে। গত ২৪ ঘন্টায় সর্বাধিক ৩৩৭ জনের মৃত্যুর খবর মিলেছে মহারাষ্ট্র থেকে।
১৩টি রাজ্য / কেন্দ্রশাসিত অঞ্চলে প্রতি ১০ লক্ষ জনসংখ্যায় মৃত্যু হার জাতীয় গড়ের তুলনায় কম।
CG/BD/DM
(
PIB Headquarters
কোভিড-১৯ সংক্রান্ত পিআইবি’র প্রতিবেদন
নয়াদিল্লি, ১১ অক্টোবর, ২০২১
এখনও পর্যন্ত ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে ১৮ কোটিরও বেশি টিকার ডোজ সরবরাহ করেছে
• রাজ্য ও কেন্দ্রশাসিত অঞ্চলগুলির কাছে টিকা দেওয়ার জন্য এখনও পর্যন্ত ৯০ লক্ষেরও বেশি ডোজ মজুত রয়েছে
• আগামী ৩ দিনের মধ্যে রাজ্য ও কেন্দ্রশাসিত অঞ্চলগুলিকে ৭ লক্ষেরও বেশি ডোজ সরবরাহ করা হবে
বিস্তারিত বিবরণের জন্য https://pib.gov.in/PressReleasePage.aspx?PRID=1717583 – এই লিঙ্কে ক্লিক করুন।
অক্সিজেন কনসেনট্রেটর, সিলিন্ডার, জেনারেশন প্ল্যান্ট এবং ৩.৪ লক্ষেরও বেশি রেমডেসিভির ভয়েল-এর মতো আন্তর্জাতিক সাহায্য পাওয়ার পর ভারত সরকার পূর্ণ সহযোগিতার অঙ্গ হিসেবে তৎপরতার সঙ্গে তা রাজ্য ও কেন্দ্রশাসিত অঞ্চলগুলিতে সরবরাহ করেছে
• ৬১ দিন পর গত ২৪ ঘন্টায় দৈনিক নতুন করে সংক্রমণের থেকে আরোগ্যের সংখ্যা বেশি
• দুমাস পর এই প্রথমবার সক্রিয় রোগীর সংখ্যা কমে ৩০ হাজার ১৬-তে নেমে এসেছে
• এপর্যন্ত ১৮-৪৪ বছর বয়সী ২৫.৫ লক্ষেরও বেশি সুবিধাভোগীকে টিকা দেওয়া হয়েছে
• জাতীয় আরোগ্যের হার ৮২.৭৫ শতাংশ
• মৃত্যুর হার ১.০৯ শতাংশ
বিস্তারিত বিবরণের জন্য https://pib.gov.in/PressReleasePage.aspx?PRID=1717593 – এই লিঙ্কে ক্লিক করুন।
প্রধানমন্ত্রী নরেন্দ্র মোদী এবং ভুটানের প্রধানমন্ত্রী ডঃ লোটে শেরিং-এর মধ্যে টেলিফোনে বার্তালাপ
প্রধানমন্ত্রী শ্রী নরেন্দ্র মোদী এবং ভুটানের প্রধানমন্ত্রী ডঃ লোটে শেরিং-এর মধ্যে আজ টেলিফোনে কথা হয়েছে ।
ভুটানের প্রধানমন্ত্রী সম্প্রতি কোভিড ১৯ মহামারির বিরুদ্ধে লড়াইয়ে ভারতবাসী এবং ভারত সরকার যেভাবে ভুটানের পাশে দাঁড়িয়েছে তার জন্য ধন্যবাদজ্ঞাপন করেন । প্রধানমন্ত্রী ভুটান সরকার এবং ভুটানবাসীদের শুভেচ্ছা ও সহায়তার জন্য ধন্যবাদ জানিয়েছেন ।
বিস্তারিত বিবরণের জন্য https://www.pib.gov.in/PressReleasePage.aspx?PRID=1717611 – এই লিঙ্কে ক্লিক করুন।
জাতীয় প্রযুক্তি দিবসে বিজ্ঞানীদের অভিনন্দন জানিয়েছেন প্রধানমন্ত্রী
প্রধানমন্ত্রী শ্রী নরেন্দ্র মোদী জাতীয় প্রযুক্তি দিবসে বিজ্ঞানীদের অভিনন্দন জানিয়েছেন ।
এক ট্যুইটবার্তায় প্রধানমন্ত্রী বলেছেন :
“জাতীয় প্রযুক্তি দিবসে আমরা আমাদের বিজ্ঞানী ও প্রযুক্তিক্ষেত্রে যুক্ত কঠোর পরিশ্রমী ও দৃঢ় বিজ্ঞানীদের অভিনন্দন জানাই । আমরা ১৯৯৮ সালের পোখরানে পরমাণু পরীক্ষার কথা গর্বের সঙ্গে স্মরণ করতে পারি, যা ভারতের বৈজ্ঞানিক ও প্রযুক্তিগত দক্ষতা বিশ্বের সামনে তুলে ধরেছিল ।
যে কোন কঠিন পরিস্থিতিতে আমাদের বিজ্ঞানী ও উদ্ভাবকরা সর্বদাই সাফল্য লাভ করেছেন এবং সঙ্কট মোকাবিলায় কাজ করেছেন । গত ১ বছর ধরে তারা কোভিড ১৯ মোকাবিলায় কঠোরভাবে কাজ করে চলেছেন । আমি তাদের উদ্যম এবং অসাধারণ উদ্যোগের প্রশংসা জানাই ।”
বিস্তারিত বিবরণের জন্য https://www.pib.gov.in/PressReleasePage.aspx?PRID=1717597 – এই লিঙ্কে ক্লিক করুন।
CG/SS/RAB
(Visitor Counter : 113
পরিবেশওঅরণ্যমন্ত্রক
কেন্দ্রীয় পরিবেশ, বন ও জলবায়ু পরিবর্তন মন্ত্রী আগামীকাল সকালে এ জে সি বোস ইন্ডিয়ান বোটানিক গার্ডেন-এর কেন্দ্রীয় জাতীয় ঔষধিশালা ঘুরে দেখবেন
কলকাতা, ৩০ জুন, ২০২২
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব আগামীকাল সকালে এ জে সি বোস ইন্ডিয়ান বোটানিক্যাল গার্ডেন-এর কেন্দ্রীয় জাতীয় ঔষধিশালা ঘুরে দেখবেন এবং সেখানে একটি অ্যাকোয়াটিক প্ল্যান্ট বিভাগের উদ্বোধন করবেন। সঙ্গে থাকবেন দপ্তরের প্রতিমন্ত্রী শ্রী অশ্বিনী কুমার চৌবে। বোটানিক্যাল সার্ভে অফ ইন্ডিয়া -এর কারিগরি বিভাগের দায়িত্বপ্রাপ্ত ডঃ এস এস দাস এক সাংবাদিক সম্মেলনে আজ একথা জানান। তিনি বলেন, কেন্দ্রীয় মন্ত্রী আগামীকাল কয়েকটি বইয়েরও উদ্বোধন করবেন।
এ প্রসঙ্গে এটি বলা যেতে পারে, গবেষক ও বিজ্ঞানীরা ২০২১ সালে ৩১৫টি বিশেষ ধরনের ভারতীয় প্রজাতির উদ্ভিদের আবিষ্কার ও সৃষ্টি করেছে। ইতিমধ্যেই দেশে ৫৫ হাজারেরও বেশি প্রজাতির গাছ রয়েছে।
এ বছরে কৃষি উদ্যান, ঔষধি ও সাজসজ্জার বেশ কিছু প্রজাতির গাছ সংস্করণের মাধ্যমে ও গবেষণার সাহায্যে সৃষ্টি করা হয়েছে বলেও তিনি জানান।
অ্যালগি বা শৈবাল বিশেষজ্ঞ ডঃ আর কে গুপ্তা জানান কিভাবে নীল ও সবুজ অ্যালগি-র পৃথকীকরণ করা হয়েছে।
ডঃ জীবন সিং জালাল ১,২৫৬ রকমের অর্কিডের বিষয়ে জানান। তিনি বলেন, গোয়ায় অর্কিড চাষের জন্য ১ হাজার বর্গ কিলোমিটার জায়গার ব্যবস্থা করা হচ্ছে।
শিবপুর বোটানিক্যাল গার্ডেন প্রসঙ্গে ডঃ দেবেন্দ্র সিং ২০২০ সালের আম্ফান ঘূর্ণিঝড়ের পর কিভাবে এই বাগান ফের সাজিয়ে তুলতে বিজ্ঞানীরা কাজ করে চলেছেন সে সম্পর্কে জানান। সবশেষে, পাবলিকেশন বিভাগের ডঃ দীনেশ আগরওয়াল কিভাবে এই আবিষ্কারগুলি রক্ষণাবেক্ষণ করা হচ্ছে ও সে সম্পর্কে যে গ্রন্থ প্রকাশ করা হচ্ছে সে প্রসঙ্গে বিস্তারিত জানান।
PG/PM/DM
(Visitor Counter : 31
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্য প্রদানের সাহায্যে শস্য কেনার প্রক্রিয়া চলছে
নয়াদিল্লী, ২০ অক্টোবর, ২০২০
প্রতি বছরের মতো এবারও ২০২০-২১ খরিফ বিপণন মরশুমে ন্যূনতম সহায়ক মূল্য প্রকল্পের সাহায্যে কৃষকদের কাছ থেকে শস্য কেনার প্রক্রিয়া চলছে। ২০২০-২১ খরিফ ধান কেনার কর্মসূচিতে এ পর্যন্ত যে রাজ্যগুলি থেকে ধান কেনা হয়েছে জম্নু-কাশ্মীর,পাঞ্জাব, হরিয়ানা, উওর প্রদেশ, তামিলনাড়ুর, উওরা খণ্ড, চন্ডীগড় এবং কেরালা। এইসব রাজ্যগুলি থেকে এ পর্যন্ত ৮৯.১৯ মেট্রিক টন ধান কেনা হয়েছে। ৮.৫৪ লক্ষ কৃষকদের কাছ থেকে ক্যুইন্টাল পিছু ১৮ হাজার ৮০০ টাকা ন্যূনতম সহায়ক মূল্য দিয়ে মোট ১৮৫৩৯.৮৬ কোটি টাকা মূল্যের ধান কেনা হয়েছে। এই সময়কালে ২০১৯-২০ খরিফ বিপণন মরশুমে ৮০.২০ লক্ষ মেট্রিক টন ধান কেনা হয়েছিল। সেখানে এবছর গতবারের তুলনায় ২২.৪৩ শতাংশ বেশি ধান কেনা হয়েছে।
বিভিন্ন রাজ্য থেকে আসা প্রস্তাবের ভিত্তিতে ৪২.৪৬ লক্ষ মেট্রিক টন ডাল কেনার অনুমোদন দেওয়া হয়েছে। ২০২০র খরিফ বিপণন মরশুমে তামিলনাড়ু, কর্ণাটক, মহারাষ্ট্র, তেলেঙ্গানা, গুজরাত, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের আওতায় তৈলবীজ কেনার অনুমোদন দেওয়া হয়েছে। অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১.২৩ লক্ষ মেট্রিক টন কোপরা বা নারকেলের শুকনো শাঁস কেনার অনুমতি মিলেছে। অন্যান্য রাজ্যগুলি থেকে মূল্য সহায়ক প্রকল্পের আওতায় ডাল, তৈলবীজ, কোপরা কেনার প্রস্তাব এলে সরকার তাতে অনুমোদন দেবে।
১৯এ অক্টোবর পর্যন্ত সরকার অনুমোদিত নোডাল এজেন্সির মাধ্যমে তামিলনাডু, মহারাষ্ট্র এবং হরিয়ানার ৭৭৯ জন কৃষকের কাছ থেকে ৫.৮০ কোটি টাকা মূল্যে ৮০৬.১১ মেট্রিক টন মুগ ও উড়দ কেনা হয়েছে। তামিলনাডু় ও কর্ণাটকের ৩ হাজার ৯৬১ জন কৃষকের কাছ থেকে ন্যূনতম সহায়ক মূল্য প্রদান করে ৪২.৪০ কোটি টাকা ব্যয়ে ৫০৮৯ মেট্রিক টন কোপরা কেনা হয়েছে। পাঞ্জাব, হরিয়ানা, রাজস্থান ইত্যাদি রাজ্য থেকে ন্যূনতম সহায়ক মূল্য প্রদান করে কৃষকদের কাছ থেকে তুলো কেনার প্রক্রিয়া সুষ্ঠুভাবে চলছে। ১৯এ অক্টোবর পর্যন্ত এই রাজ্যগুলি থেকে ২০০৫১২ তুলোর গজ কেনা হয়েছে।
CG/SS/NS
(Visitor Counter : 100
সড়কপরিবহণওমহাসড়কমন্ত্রক
জাতীয় মহাসড়কে অবস্থিত টোল প্লাজাগুলিতে স্থানীয় মানুষদের ছাড়
নয়াদিল্লি, ৯ ডিসেম্বর, ২০১৯
জাতীয় মহাসড়কের কিছু অংশের পাশাপাশি যেখানে স্থায়ী সেতু, বাইপাস অথবা টানেল আছে সেখানে এই মহাসড়ক ব্যবহার করার সময় দু-তিনচাকা, ট্র্যাক্টর, চাষিদের মালবহনকারী গাড়ি, পশুবহনকারী গাড়ির ক্ষেত্রে কোনরকম টোল ট্যাক্স নেওয়া হবে না। কিন্তু যেখানে জাতীয় মহাসড়কের পাশাপাশি যান চলাচলের বিকল্প সড়ক ব্যবস্থা রয়েছে, সেখানে এই সমস্ত গাড়িগুলিকে বিকল্প রাস্তায় ব্যবহার করতে হবে। জাতীয় মহাসড়ক কর্তৃপক্ষ উপরোক্ত যানবাহনগুলির জন্য টোল ট্যাক্স ছাড়ের ক্ষেত্রে ৬০টি হাই ট্র্যাফিক ফি টোল প্লাজা চিহ্নিত করেছে। ৩ ডিসেম্বর পর্যন্ত পাওয়া তথ্য অনুযায়ী, এ পর্যন্ত ৮২ লক্ষ ৫৫ হাজার টাকার ‘ফাস্টট্যাগ’ প্রেরণ করা হয়েছে।
রাজ্যসভায় এক প্রশ্নের লিখিত জবাবে এ কথা জানিয়েছেন কেন্দ্রীয় সড়ক পরিবহণ ও জাতীয় মহাসড়ক দপ্তরের মন্ত্রী শ্রী নীতিন গড়করি।
SSS/SS/DM
(Visitor Counter : 50
পরিসংখ্যানএবংকর্মসূচিরূপায়ণমন্ত্রক
কেন্দ্রীয় পরিসংখ্যান ও পরিকল্পনা রূপায়ণ মন্ত্রকের স্বাধীন দায়িত্বপ্রাপ্ত প্রতিমন্ত্রী হিসাবে দায়িত্বভার গ্রহণ করলেন শ্রী রাও ইন্দরজিৎ সিং
কেন্দ্রীয় পরিসংখ্যান ও পরিকল্পনা রূপায়ণ মন্ত্রকের স্বাধীন দায়িত্বপ্রাপ্ত প্রতিমন্ত্রী হিসাবে গতকাল  দায়িত্বভার গ্রহণ করলেন শ্রী রাও ইন্দরজিৎ সিং। তিনি বলেন, সরকারের লক্ষ্যই হ’ল গরীব ও সাধারণ মানুষের জীবনযাত্রার মানোন্নয়নের জন্য সঠিক পরিকল্পনা গ্রহণ। তিনি আরও বলেন, আমাদের মূল লক্ষ্য হ’ল - প্রত্যেক মানুষের কাছে উন্নয়নের সুফল পৌঁছে দেওয়া। তিনি মন্ত্রকের আধিকারিকদের সঙ্গে কাজের অগ্রগতি নিয়ে পর্যালোচনা করেন।
১৯৫০ সালের ১১ ফেব্রুয়ারি শ্রী রাও ইন্দরজিৎ সং – এর জন্ম হরিয়ানার রেওয়ারিতে। তিনি সপ্তদশ লোকসভায় হরিয়ানার গুরুগ্রাম লোকসভা কেন্দ্র থেকে নির্বাচিত হয়েছেন। দিল্লি বিশ্ববিদ্যালয় থেকে এলএলবি এবং দিল্লি বিশ্ববিদ্যালয়ের অন্তর্গত হিন্দু কলেজ থেকে কলা বিষয়ে স্নাতক। এর আগে শ্রী সিং ২০১৬-র ৫ই জুলাই থেকে ২০১৭’র ৩রা ডিসেম্বর পর্যন্ত কেন্দ্রীয় নগরোন্নয়ন, আবাসন এবং দারিদ্র্য দূরীকরণ মন্ত্রকের স্বাধীন দায়িত্বপ্রাপ্ত মন্ত্রী হিসাবে কাজ করেছেন। তিনি ২০১৪-র ৯ নভেম্বর থেকে ২০১৪-র ৫ই জুলাই পর্যন্ত পরিকল্পনা এবং প্রতিরক্ষা মন্ত্রকের স্বাধীন দায়িত্বপ্রাপ্ত মন্ত্রীও ছিলেন। এমনকি, ২০১৪’র ২৭ মে থেকে ২০১৪’র ৯ নভেম্বর পর্যন্ত পরিসংখ্যান ও পরিকল্পনা রূপায়ণ মন্ত্রকের স্বাধীন দায়িত্বপ্রাপ্ত প্রতিমন্ত্রী এবং প্রতিরক্ষা মন্ত্রকের রাষ্ট্রমন্ত্রীও ছিলেন।
এই নিয়ে তিনি পাঁচবার লোকসভায় নির্বাচিত হলেন। ষোড়শ লোকসভাতেও তিনি গুরুগ্রাম লোকসভা কেন্দ্র থেকে নির্বাচিত হয়েছিলেন। ১৯৭৭ সাল থেকে ২০০৪ সাল পর্যন্ত জাতুসানা বিধানসভা কেন্দ্রের চার বারের বিধায়কও ছিলেন তিনি। হরিয়ানা সরকারের মন্ত্রিসভায় তিনি একাধিক মন্ত্রকের ক্যাবিনেট মন্ত্রী হিসাবেও দায়িত্ব সামলেছেন।
(Visitor Counter : 97
প্রধানমন্ত্রীরদপ্তর
প্রধানমন্ত্রী ৩ নভেম্বর ‘ভিজিল্যান্স অ্যাওয়্যারনেস উইক’ উপলক্ষে আয়োজিত অনুষ্ঠানে ভাষণ দেবেন
প্রধানমন্ত্রী সিভিসি-র নতুন কমপ্লেইন্ট ম্যানেজমেন্ট সিস্টেম পোর্টালের সূচনা করবেন
নয়াদিল্লি, ২ নভেম্বর ২০২২
প্রধানমন্ত্রী শ্রী নরেন্দ্র মোদী নতুন দিল্লির বিজ্ঞান ভবনে ৩ নভেম্বর সকাল ১১টার সময় সেন্ট্রাল ভিজিল্যান্স কমিশন -এর সতর্কতা সচেতনতা সপ্তাহ  উপলক্ষে আয়োজিত অনুষ্ঠানে ভাষণ দেবেন।
এই উপলক্ষে প্রধানমন্ত্রী সিভিসি-র নতুন অভিযোগ ব্যবস্থাপনা পদ্ধতি পোর্টালের সূচনা করবে। এই পোর্টালের লক্ষ্য নাগরিকদের নিয়মিত তথ্য জানিয়ে তাঁদের অভিযোগের পরিস্থিতির বিষয়ে তথ্য দেওয়া। তিনি একগুচ্ছ সচিত্র পুস্তিকা যেমনে ‘এথিক্স অ্যান্ড গুড প্র্যাক্টিসেস’, ‘প্রিভেন্টিভ ভিজিল্যান্স’ বিষয়ক সেরা প্রয়োগের সঙ্কলন এবং জন-সংগ্রহ বিষয়ক ‘VIGEYE-VANI’-র বিশেষ সংস্করণও প্রকাশ করবেন।
সিভিসি প্রতি বছর সতর্কতা সচেতনতা সপ্তাহ পালন করে জীবনের সর্বক্ষেত্রে সংহতির বার্তা প্রচারে সকলকে সামিল করার জন্য। এ বছর এটি উদযাপন করা হচ্ছে ৩১ অক্টোবর থেকে ৬ নভেম্বর। এবারের মূল বিষয় – ‘উন্নত দেশের জন্য দুর্নীতিমুক্ত ভারত’। প্রধানমন্ত্রী পুরস্কৃত করবেন পাঁচজন ছাত্রকে যারা সতর্কতা সচেতনতা সপ্তাহের মূল বিষয়ে সিভিসি আয়োজিত দেশব্যাপী রচনা প্রতিযোগিতায় সেরা প্রবন্ধ লিখেছে।
(PG/AP/DM
বিদ্যুৎমন্ত্রক
বাজার ভিত্তিক অর্থনৈতিক সম্পাদন ব্যবস্থা ,এমবিইডি-ফেজ ওয়ানের বাস্তবায়ন উপভোক্তাদের বিদ্যুৎ ক্রয়ের খরচ কমিয়ে আনার প্রথম ধাপ
নতুন দিল্লি, ০৮ অক্টোবর, ২০২১
গ্রাহকদের জন্য বিদ্যুতের দাম কমিয়ে আনার লক্ষ্যে বিদ্যুৎ মন্ত্রক বিদ্যুৎখাতে প্রতিযোগিতা বাড়ানোর ক্ষেত্রে বিভিন্ন ধরনের পরীক্ষা-নিরীক্ষা চালাচ্ছে।
গত কয়েক বছরে উৎপাদন ক্ষমতার সংযোজন এবং সুসংহত জাতীয় বিদ্যুৎ গ্রিড এর সাফল্যের সাথে বিতরণের ব্যবস্থা করা হয়েছে। ফলে বিদ্যুৎ গ্রাহকরা উপকৃত হচ্ছেন।
এটি ব্যাপক ভাবে স্বীকৃত যে, বিদ্যুৎ বাজারের ক্ষেত্রে সংস্কার এবং এক জাতি, এক গ্রিড, এক ফ্রিকোয়েন্সির মাধ্যমে বাজার ভিত্তিক অর্থনৈতিক সম্পাদন ব্যবস্হা বা মার্কেট বেসড ইকনোমিক ডেসপ্যাচ চালু করা গেলে উপভোক্তারাই উপকৃত হবেন। তাদের উল্লেখযোগ্যভাবে বার্ষিক সঞ্চয় হবে।
মার্কেট বেসড ইকোনমিক ডেসপ্যাচ- ফেজ ওয়ান- এর প্রয়োগ ২০২২ সালের ১ এপ্রিল থেকে শুরু করা হচ্ছে। তার আগে সেন্ট্রাল ইলেকট্রিসিটি রেগুলেটরি কমিশন তাদের রেগুলেশন গুলিকে নিশ্চিত করার জন্য মক ড্রিল করবে।
CG/ SB
(Visitor Counter : 129